פרק שחור בהיסטוריה של הקתדרלה היה עריפת ראשו של תומאס בקט (Thomas Becket) בטרנספט הצפון-מזרחי ביום שלישי ה-29 בדצמבר 1170 בידי שומרים ששמעו את הנרי ה-2 אומר "מי יפטור אותי מהכומר הטרדן הזה?" בזמן סכסוך עם בקט. השומרים פירשו את דבריו כפשוטם ורצחו את בקט בקתדרלה שלו. בקט היה השני מתוך ארבעה ארכיבישופים של קנטרברי שנרצחו. אחד נוסף היה אלפיג' (Alphege), שמקדש לכבודו נמצא בצד הצפוני של המזבח הגבוה.
פירוק המנזרים.
הקתדרלה פסקה מלשמש כבית תפילה של מנזר בזמן פירוק המנזרים, כאשר כל הבתים הדתיים דוכאו. קנטרברי נכנעה לצו במרץ 1539 והייתה המנזר האחרון שעשה זאת. אחרי הפירוק הפכה קנטרברי ל"קולג' לקנונים חילוניים".
אדריכלות של הקתדרלה והמנזר הסמוך לה.
מבט נדיר מעין הציפור מ-1165 על קתדרלת קנטרברי והמבנים המנזריים המסופחים לה שמור בספר התהילים הגדול (Great Psalter) שבספריית טריניטי קולג' בקיימברידג'. כפי שהבהיר פרופסור וויליס, האיור מציג את התוכנית של המנזר הבנדיקטי הגדול במאה ה-12, ומאפשר להשוות זאת עם תוכנית מנזר מהמאה ה-9 כפי שנראה במנזר גאל הקדוש. ב-2 התוכניות ניתן לראות עקרונות כלליים, האופייניים לכל המנזרים הבנדיקטיניים, דבר שמאפשר לקבוע בדיוק את הפרישה של המבנים השונים על אף שלא נותרו מהם אלא שברירי קיר. בגלל סיבות מקומיות, הקלויסטר (חצר מרובעת המוקפת בארקדות) והמבנים המנזריים ממוקמים מצפון לקתדרלה, במקום כמקובל בדרומה. כמו כן, ישנו בית מועצת קתדרלה (Chapter House) נפרד, שחסר במנזר גאל הקדוש.
לקתדרלה שלושה מגדלים: מגדל אוקספורד הדרום-מערבי ובו 12 פעמונים ועוד 2 פעמוני חצי-טון; מגדל ארונדל ובו 5 פעמוני שעון ועוד פעמון "דאנסטן הגדול"; והמגדל המרכזי בל הארי ובו פעמון יחיד.
הקמרונות בבית המקהלה הם קמרון סקספרטיט בעלי 6 צלעות הלקוחים מהאדריכלות הגותית בצרפת. הקמרונות בספינה הראשית החדשה יותר הם קמרונות מניפה מורכבים יותר של הסגנון הגותי הניצב המאוחר.
הבניינים בקנטרברי מקובצים ב-2 קבוצות נפרדות. הכנסייה מהווה את הגרעין, ואליה צמודים בצד הצפוני הקלויסטר וקבוצת בניינים המוקדשים לחיי המנזר. מחוץ לאלה, במערב ומבזרח, נמצאים היכלים ותאים המוקדשים לשירותי אירוח (שירות שכל מנזר סיפק לאורחיו ולאלה שביקרו אותו: כמורה, ציבור המאמינים, מטיילים, צליינים ואביונים).
בצפון ישנה חצר פתוחה וגדולה, המפרידה את מבני המנזר ממבני השירות, שבכוונה מוקמו רחוק ככל האפשר ממבני המנזר עצמם. האורוות, האסמים, המאפיה, המבשלה והמכבסה וכדומה אוכלסו בידי משרתים פשוטי-עם שהעסיק המנזר. במרחק הגדול ביותר מהכנסייה, מחוץ לתחומי המנזר, נמצאת מחלקת הצדקה: בית הצדקה לרווחת העניים המכיל אולם גדול המהווה בית הארחה לאביונים.
קבוצת הבניינים החשובה ביותר מוקדשת לחיי המנזר. קבוצה זו כוללת 2 קלויסטרים (חצר מרובעת עם ארקדות מסביבה) כאשר הקלויסטר הגדול יותר מוקף בבניינים הקשורים לחיי היום-יום של הנזירים - הכנסייה בדרום, הרפקטוריום בצד המנוגד לכנסייה כדי שריח או קול של אכילה לא יחדרו לשטח הקדוש של הכנסייה, במזרח המעונות עם בית מועצת הקתדרלה בסמוך, והדירות השכורות והמרתפים במערב. האיש שהיה אחראי על האכלת הנזירים והאורחים, גר ליד הרפקטוריום והמטבח, וקרוב לאולם האורחים. מעבר מתחת למעונות מוביל מזרחה לקלויסטר הקטן יותר של המרפאה, שיוחד לחולים ונזירים שעבדו במרפאה.
מזרחה לקלויסטר נמצא האולם והקפלה של המרפאה, שדומים בצורתם ובסידורים לספינה הראשית ומזרח הכנסייה. מתחת למעונות, פונה אל החצר הירוקה (herbarium), נמצא ה"פיסליס" ("pisalis" או "calefactory"), החדר המשותף של הנזירים. בפינה הצפון-מזרחית יש גישה לשירותים, מבנה מרשים בצורת אולם נורמני, באורך 44.2 מטר (145 רגל) וברוחב 7 מטר המכיל 55 מושבי שירותים. מבנה זה נבנה עם הקפדה רבה על ניקיון ובריאות וזרם מים עובר דרכו מקצה לקצה.
מעונות נוספים, אך קטנים יותר, משתרכים ממזרח למערב כדי לארח נציגים ממנזרים אחרים, שנאלצו להישאר ללינה. קרוב לרפקטוריום, אך מחוץ לקלויסטרים, נמצאים המשרדים המקומיים. אליהם מקושרים: צפונית נמצא מטבח ריבועי (בעל שטח של כ-200 מטר רבוע), ולו גג פירמידי נישא, ועל ידו חצר המטבח; מערבית מזנון למכירת מוצרים והמזווה. למרפאה יש מטבח קטן משלה. ממול לדלת הרפקטוריום ובתוך הקלויסטר יש שני חדרי רחצה, תוספת קבועה לרפקטוריום המנזרי, שבהם רחצו הנזירים ידיים לפני ואחרי הארוחה.
הבניינים שהוקדשו לאירוח מחולקים לשלוש קבוצות. קבוצת ראש המנזר אליה נכנסו מזווית דרום-מזרחית אל החצר הירוקה, שממוקמת ליד החלק הקדוש ביותר של הקתדרלה, כראוי לאישיות כנסייתית נכבדת או לאצולה שבאה להתארח שם. בנייני התאים היו ליד הקצה המערבי של הספינה הראשית, שם מבקרים רגילים ובני מעמד הביניים התארחו. הצליינים הנחותים יותר והאביונים אורחו באולם הצפוני של בית הצדקה, שהיה סמוך לשער ורחוק ככל האפשר מ-2 הבניינים האחרים של ההארחה.
המוסד.
המוסד הוא המטה המורשה של הקתדרלה, שרק מעטים ממנו הם מהכמורה. ראש הקתדרלה הוא דיקן (נכון ל-2006, רוברט וויליס) שנעזר במועצה של 24 קנונים, 4 מהם הם דיירים, והאחרים הם מינויי כבוד של כמרים בכירים בדיוקסיה. ישנו גם מספר של קנונים הדיוטות שביחד מהווים את המועצה הרחבה שלה אחריות חוקית הן לקתדרלה עצמה והן לבחירתו הרשמית של הארכיבישוף. לפי החוק והמנהג האנגלי הם יכולים לבחור רק אדם שהוצע כמועמד על ידי המלך או המלכה בעצת ראש הממשלה. המוסד כולל את מלומדי המלך ומגוון פקידים ובעלי-תפקידים, לרבות ספר הקתדרלה. לקתדרלה יש כוח עבודה קבוע של 250 איש, דבר ההופך אותה למעסיק הגדול ביותר באזור.
בוצין הגליל
בוּצין הגליל (שם מדעי: "Verbascum galilaeum") הוא צמח זקוף חד או דו שנתי ממשפחת הלועניתיים. עליו מבצבצים בראשית החורף עד שמגיעים לגודלם המרבי ויוצרים מראה שושני. באביב עולה בין שושנת העלים גבעול הפריחה וגובהו עשוי להגיע בין מטר לשני מטר. הצמח מתמלא בפרחים צהובים בעונת פריחתו. קוטר כל אחד מהפרחים הוא 4 סנטימטרים. בגליל צומחים מספר מינים של בוצין, ביניהם: בוצין מפורץ, בוצין טברייני ועוד. בארץ בוצין הגליל פורח בחודשים אפריל עד יולי.
איולים
איולים היו אחד מהשבטים הקדומים ביוון העתיקה. מקור שמם הוא מהעובדה שבני-שבט זה נחשבו לפי האגדות לצאצאיו של איולוס (שאביו הלנוס הוא האב הקדמון המיתולוגי של כל היוונים).
מקור השבט הוא בתסליה, אבל האיולים עברו למקומם הסופי אחרי ששבט הדורים התקיף את האכאים ואז נטש את רוב השטחים שכבש. האיולים השתלטו על חלק מהשטחים הנטושים ובנה בהן מספר ערים, ביניהם דלפי. בני השבט אף עזרו לאחיהם האיונים לבנות את העיר אתונה. הם החלו לבנות את עריהם בצורה טובה יותר רק אחרי שהמיקנים הובסו, והחלו להפיץ את שפתם - הניב האיולי.
ניב איולי
המנון קוסטה ריקה
המנון קוסטה ריקה (בספרדית: Himno Nacional de Costa Rica) הוא השיר Noble patria, tu hermosa bandera - מולדת אצילה, דגלך היפה. המנון זה אומץ בשנת 1853 כאשר הוא כלל רק מוזיקה שנכתבה על ידי מנואל מריה גוטיירס (Manuel María Gutiérrez). בשנת 1900 נוספו להמנון מילים מאת חוסה מריה סלדון ברנס (José María Zeledón Brenes).
מילות ההמנון.
Noble patria, tu hermosa bandera &lt;br&gt;
Expresión de tu vida nos da:&lt;br&gt;
Bajo el límpido azul de tu cielo&lt;br&gt;
Blanca y pura descansa la paz. &lt;br&gt;
En la lucha tenaz de fecunda labor&lt;br&gt;
que enrojece del hombre la faz,&lt;br&gt;
Conquistaron tus hijos, labriegos sencillos,&lt;br&gt;
Eterno prestigio, estima y honor.&lt;br&gt;
¡Salve, oh tierra gentil! ¡Salve, oh madre de amor!&lt;br&gt;
Cuando alguno pretenda tu gloria manchar,&lt;br&gt;
verás a tu pueblo, valiente y viril&lt;br&gt;
La tosca herramienta en arma trocar.&lt;br&gt;
¡Salve patria! tu pródigo suelo&lt;br&gt;
Dulce abrigo y sustento nos da;&lt;br&gt;
Bajo el límpido azul de tu cielo&lt;br&gt;
¡Vivan siempre el trabajo y la paz!"
תרגום לעברית.
מולדת אצילה, דגלך היפה&lt;br&gt;
מהווה ביטוי לחיים שאת נותנת לנו&lt;br&gt;
תחת שמייך הכחולים,&lt;br&gt;
השלום שולט, לבן וטהור.&lt;br&gt;
בקרב העיקש לעמל פורה,&lt;br&gt;
המאיר את פני אנשייך,&lt;br&gt;
בנייך, חקלאים פשוטים,&lt;br&gt;
זוכים לתהילת נצח וכבוד.&lt;br&gt;
שלום, ארץ עדינה! שלום, אם אוהבת!&lt;br&gt;
אם איש ינסה להכתים תהילתך,&lt;br&gt;
תראי את בנייך, אמיצים וזריזים,&lt;br&gt;
להחליף כלי מחרשה בחרב.&lt;br&gt;
שלום, ארץ מולדת! מאדמתך, &lt;br&gt;
תני לנו מחייתנו ומחסה.&lt;br&gt;
תחת שמייך הכחולים,&lt;br&gt;
ישכנו שלום ועמל לנצח!
מולדת אצילה, דגלך היפה
נובל פטריאה, טו הרמוסה בנדרה
אצטדיון ארסנל
אצטדיון ארסנל היה אצטדיון כדורגל בצפון לונדון, ששימש כמגרשה הביתי של קבוצת ארסנל בין ה-6 בספטמבר 1913 ל-7 במאי 2006. האצטדיון ידוע בשם הייבורי (Highbury) על שם האזור בו הוא ממוקם. האצטדיון זכה גם לכינוי הבלתי רשמי "ביתו של הכדורגל" - על ידי האוהדים והמועדון כאחד. כיום עובר האצטדיון תהליך פיתוח במהלכו יהפוך למתחם מגורים, כאשר חלקים ממבנהו המקורי של האצטדיון ישמרו וישולבו בבנייה החדשה.
המבנה.